

**Облыстағы ауылдық округ пен кейбір ауылдардың атауын өзгерту туралы**

Алматы облысы Әкімдігінің 2006 жылғы 13 шілдедегі N 7-21 қаулысы. Алматы облыстық әділет басқармасында 2006 жылғы 22 тамызда N 1969 тіркелді

      Қазақстан Республикасының "Қазақстан Республикасының әкімшілік-аумақтық құрылысы туралы" Заңының 11-бабындағы 4-тармағына сәйкес Алматы облыстық мәслихат **ШЕШІМ ЕТЕДІ** және Алматы облысы әкімдігі **ҚАУЛЫ ЕТЕДІ**:

1. Төмендегі ауылдардың атауы:

      1) Өтенай ауылдық округі аумағында орналасқан Заря ауылы Өтенай ауылы;

      2) Өтенай ауылдық округі аумағында орналасқан Заречный ауылы Мойнақ ауылы;

      3) Өтенай ауылдық округі аумағында орналасқан Өтенай учаскесі Ынтымақ учаскесі;

      4) Қаратал ауданындағы Приморец ауылы Үшкөмей ауылы;

      5) Көксу ауданындағы Октябрь ауылдық округін Жарлыөзек ауылдық округі;

      6) Көксу ауданындағы Октябрь ауылы Жарлыөзек ауылы болып өзгертілсін.

2. Талдықорған қаласы, Қаратал, Көксу аудандарының әкімдері белгіленген тәртіппен осы шешімді орындасын.

3. Облыстық статистика басқармасы (Б. Төлепбаев) облыстың әкімшілік-аумақтық бірліктерін есепке алу мен тіркеуіне өзгерістер енгізсін.

4. Осы шешімнің орындалуын бақылау облыс әкімінің орынбасары С. Мұқановқа жүктелсін.

5. Алматы облысы әкімдігінің 2006 жылғы 25 сәуірдегі N 4-6 және Алматы облыстық мәслихатының 2006 жылғы 25 сәуірдегі N 27-194 "Облыстағы ауылдық округ пен кейбір ауылдардың атауын өзгерту туралы" бірлескен шешімі жойылсын.

6. Осы шешім алғаш рет жарияланғаннан кейін күнтізбелік он күн өткен соң қолданысқа енгізіледі.

*Алматы облысының әкімі*

*Алматы облыстық мәслихаты*

*сессиясының төрағасы*

*Алматы облыстық*

*Мәслихаттың хатшысы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК